**Vera Nikolić** (Grabovica kraj Despotovca, 23. septembar 1948-28. juna 2021) je srpska atletičarka.

Rođena je u selu Grabovica kraj Despotovca u porodici kovača Mike Nikolića. U 13 godini pobedila je na jednom školskom krosu u Ćupriji. Tu je zapazio atletski stručnjak Aleksandar Petrović i predložio joj da zajedno rade.

Dovoljno je bilo samo godinu dana da njen talenat i njegova stručnost daju rezultate. Vera je pobeđivala na krosevima Srbije i Jugoslavije. Bila je juniorka čijim su se rezultatima i još više mogućnostima svi divili.

Sa 16 godina je postala reprezentativka, pa čak i prvakinja Balkana. U septembru 1966. sa nepunih 18 godina učestvuje na Evropskom prvenstvu u Budimpešti i u trci na 800 metara osvaja prvo mesto, rezultatom 2:02,8, pobedivši favorizovanu i iskusniju Žužu Sabo. To je bila prva zlatna medalja na evropskim prvenstvima za Jugoslaviju. Zbog tog uspeha je dobila naziv *Zlatna Vera*. Krajem godine je po izboru lista Sport, proglašena za sportistu godine u Jugoslaviji.

Godinu dana kasnije 20. jula 1968. Vera pravi pravu senzaciju na londonskom „Kristal palasu" i u okršaju sa najvećom nadom britanske atletike Lilijan Bord postavlja **svetski rekord** na 800  rezultatom 2:00,5.

Posle velike euforije koju je podigla ovim rezultatom, želje ljubitelja atletike su porasle i očekivali su da na Olimpijski igrama u Meksiku osvoji zlato. Vera nije izdržala, podlegla je pritisku i u finalnoj trci je odustala. Posle toga dugo nije mogla da se oporavi. Odlučila je da promenni sredinu i prešla je u AK „Dinamo" iz Zagreba kod trenera Lea Langa.

Oporavila se i već na Evropskom prvenstvu u Atini 1969. osvaja bronzanu medalju. Imala je još dva uspeha pre napuštanja aktivnog bavljenja atletikom: na Evropskom prvenstvu u Helsinkiju 1971. osvoja zlatnu medalju a na Olimpijskim igrama u Minhenu 1972. osvaja peto mesto sa novim jugoslovenskim rekordom 1:59,5. Atletiku je napustila 1974.

Godine 1976. se udala za Paju Ćasića (koji je radio u MUP-u Hrvatske, inače rodom iz Bučja kod Pakraca) i u dva porođaja dobila ćerku Jelenu i dva sina, Milana i Dejana. 

Nakon što je 1991. godine dobila otkaz na radnom mestu u Skupštini opštine Dubrava u Zagrebu, gde je dotad bila zaposlena i nakon različitih vidova pretnji, privremeno napušta Zagreb i odlazi kod roditelja u Ćupriju sa decom. Nakon toga, muž joj biva uhapšen u Zagrebu na radnom mestu, ali u decembru 1991. godine je razmenjen, pa je i on napustio Zagreb.

Danas živi u Kruševcu sa suprugom, gde je do 2007. godine radila kao atletski trener, a sada je u penziji. 

Za sada ima 6 unuka i, kako često izjavljuje, to je njen najveći uspeh i rekord.

Literatura
----------

* Monografija Trideset godina Atletskog saveza Srbije 48-78 -Beograd 1981.

| * p
* r
* u
Dobitnici „Zlatne značke" Sporta |
| --- |
| 
* Franjo Mihalić (1957)
* Svetozar Gligorić (1958)
* Stanko Lorger (1959)
* Radivoj Korać (1960)
* Miroslav Cerar (1961)
* Milan Galić (1962)
* Miroslav Cerar (1963)
* Miroslav Cerar (1964)
* Branislav Lončar (1965)
* Vera Nikolić (1966)
* Ivo Daneu (1967)
* Đurđa Bjedov (1968)
* Dragan Džajić (1969)
* Desanka Pešut (1970)
* Sreten Damjanović (1971)
* Mate Parlov (1972)
* Marijan Beneš (1973)
* Mate Parlov (1974)
* Nenad Stekić (1975)
* Matija Ljubek (1976)
* Šaban Seidiju (1977)
* Dražen Dalipagić (1978)
* Miodrag Perunović (1979)
* Slobodan Kačar (1980)
* Borut Petrič (1981)
* Dragan Kićanović (1982)
* Dragutin Šurbek (1983)
* Šaban Trstena (1984)
* Dražen Petrović (1985)
* Veselin Vujović (1986)
* Mateja Svet (1987)
* Jasna Šekarić (1988)
* Dragomir Bečanović (1989)
* Dragutin Topić (1990)
* Dejan Savićević (1991)
* Slobodan Branković (1992)
* Igor Miladinović (1993)
* Jasna Šekarić (1994)
* Aleksandar Đorđević (1995)
* Aleksandra Ivošev (1996)
* Predrag Mijatović (1997)
* Dejan Bodiroga (1998)
* Vladimir Grbić (1999)
* Vladimir Grbić (2000)
* Aleksandar Šoštar (2001)
* Dejan Bodiroga (2002)
* Vladimir Vujasinović (2003)
* Denis Šefik (2004)
* Danilo Ikodinović (2005)
* Olivera Jevtić (2006)
* Novak Đoković (2007)
* Milorad Čavić (2008)
* Nađa Higl (2009)
* Novak Đoković (2010)
* Novak Đoković (2011)
* Milica Mandić (2012)
* Emir Bekrić (2013)
* Davor Štefanek (2014)
* Novak Đoković (2015)

 |